16.6.2023.
LV
Eiropas Savienības Oficiālais Vēstnesis
L 155/19
KOMISIJAS ĪSTENOŠANAS REGULA (ES) 2023/1171 (2023. gada 15. jūnijs), ar ko Īstenošanas regulu (ES) 2018/982 un (ES) 2021/2097 groza attiecībā uz benzoskābes, kalcija formiāta un fumārskābes preparāta kombinētu lietošanu ar citām piedevām, kas satur benzoskābi, skudrskābi, fumārskābi un to avotus vai sāļus (atļaujas turētājs Novus Europe NV) (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (EK) Nr.
1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
tā kā:
(1)
Komisijas Īstenošanas regula (ES) 2018/982 (2) un (ES) 2021/2097 (3) uz 10 gadiem atļāva benzoskābes, kalcija formiāta un fumārskābes preparātu lietot par barības piedevu gaļas cāļiem, dējējvistu cāļiem, gaļas tītariem un vaislas tītariem.
(2)
Īstenošanas regulas (ES) 2018/982 un Īstenošanas regulas (ES) 2021/2097 pielikumu attiecīgajā slejā “Citi noteikumi” ir noteikts, ka piedevu nedrīkst lietot kopā ar citiem benzoskābes vai benzoātu, kalcija formiāta, formiātu un fumārskābes avotiem.
Tas nepieciešams, lai novērstu maksimālās devas pārsniegšanu, lietojot citas piedevas, kas satur šīs vielas vai to avotus.
(3)
Šis ierobežojums attiecībā uz benzoskābi un benzoātiem ir pamatots, jo piedevas sastāvā ir augsts benzoskābes līmenis, bet attiecībā uz citām vielām – kalcija formiātu, formiātiem un fumārskābi – nav pamatots, jo piedevas sastāvā ir ļoti zems kalcija formiāta un fumārskābes līmenis.
Lai nodrošinātu proporcionalitāti, aizliegums kombinēt ar citām piedevām būtu jāattiecina tikai uz citām piedevām, kas satur benzoskābi un benzoātus.
Šīs piedevas kombinācija ar citām piedevām, kas satur skudrskābi, formiātus, fumārskābi un fumarātus, būtu jāatļauj ar nosacījumu, ka gaļas cāļiem, dējējvistām, gaļas tītariem un vaislas tītariem paredzētajā kompleksajā barībā skudrskābes līmenis nepārsniedz 10 000 mg/kg un fumārskābes līmenis nepārsniedz 20 000 mg/kg.
Ja piedeva satur skudrskābes un fumārskābes sāļus, arī tad šos līmeņus nedrīkst pārsniegt.
(4)
Formiāti (skudrskābes sāļi) ir skudrskābes avoti, un fumarāti (fumārskābes sāļi) ir fumārskābes avoti.
Ir jāsaskaņo spēkā esošās atļaujas, lai nodrošinātu, ka netiek pārsniegti šo skābju un visu šo skābju iespējamo avotu (šo skābju sāļu) maksimālie līmeņi.
Īstenošanas regulas (ES) 2018/982 slejā “Citi noteikumi” norādītais ierobežojums attiecas uz preparāta lietošanu kopā ar citām piedevām, kas satur kalcija formiāta, formiāta un fumārskābes avotus.
Tā kā kalcija formiāts jau ietilpst termina “formiāts” (skudrskābes sāls) tvērumā, un arī citi formiāti var būt skudrskābes avots, jaunais ierobežojums būtu jāattiecina uz formiātiem kopumā.
Turklāt būtu jāpiemēro ierobežojums fumārskābei un fumarātiem, jo fumarāti var būt fumārskābes avots.
Īstenošanas regulas (ES) 2021/2097 slejā “Citi noteikumi” norādītais ierobežojums attiecas uz preparāta lietošanu kopā ar citām piedevām, kas satur kalcija
(1) OV L 268, 18.10.2003., 29. lpp. (2) Komisijas Īstenošanas regula (ES) 2018/982 (2018. gada 11. jūlijs) par atļauju lietot benzoskābes, kalcija formiāta un fumārskābes preparātu par barības piedevu gaļas un dējējvistu cāļiem (atļaujas turētājs Novus Europe N.V.)
(OV L 176, 12.7.2018., 13. lpp.).
(3) Komisijas Īstenošanas regula (ES) 2021/2097 (2021. gada 29. novembris), ar ko piešķir atļauju par gaļas un vaislas tītaru barības piedevu lietot benzoskābes, kalcija formiāta un fumārskābes preparātu (atļaujas turētājs: uzņēmums Novus Europe NV) (OV L 427, 30.11.2021., 190. lpp.).